
Temeljem Zakona o javnoj nabavi („Narodne novine“ br. 120/16, 114/22 i 48/26) (dalje u tekstu: ZJN 2016), Naručitelj nije obvezan provoditi postupke javne nabave propisane ZJN 2016, obzirom na to da je procijenjena vrijednost nabave za uslugu manja od 26.540,00 eura bez PDV-a.

1. OPĆI PODATCI
1.1. Podatci o naručitelju
[bookmark: _Hlk59293455][bookmark: _Hlk188271596][bookmark: _Hlk188271626]Naziv i sjedište Naručitelja: Javna vatrogasna postrojba Grada Osijeka, Ivana Gorana Kovačića 2, 31000 Osijek, OIB: 04579316822
Telefon: 031/205-060; 031/205-061
Internetska adresa: www.vatrogasci-osijek.hr
Adresa elektroničke pošte: info@vatrogasci-osijek.hr 
Odgovorna osoba Naručitelja: Goran Ivković, zapovjednik
1.2. Osoba ili služba zadužena za kontakt 
Ivana Brkić Javorović, elektronička pošta: nabava@vatrogasci-osijek.hr
Komunikacija i svaka druga razmjena informacija između Naručitelja i gospodarskih subjekata može se obavljati putem elektroničke pošte navedene kontakt osobe.
1.3. Evidencijski broj nabave
JN-22/2026
1.4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku slanja dokumentacije o nabavi
Temeljem članka 80. stavka 2. točke 2. ZJN 2016, objavljujemo da postoje gospodarski subjekti s kojima postoje okolnosti koje predstavljaju mogući sukob interesa u smislu članka 76. stavka 2. i članka 77. ZJN 2016:
1. ANDIVA j.d.o.o., Vijenac Petrove gore 9, 31000 Osijek, OIB: 31774002546
2. DAVOR JAVOROVIĆ, fotograf, samostalna djelatnost, Dinarska 1B, 31431 Čepin, OIB: 37469426108
Naručitelj će poduzeti prikladne mjere da učinkovito spriječi, prepozna i ukloni sukobe interesa u vezi s ovim postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima. Ako je ponuditelj ili gospodarski subjekt koji je povezan s ponuditeljem na bilo koji način bio uključen u pripremi postupka nabave, Naručitelj će poduzeti odgovarajuće mjere kako bi osigurao da sudjelovanje tog ponuditelja ne naruši tržišno natjecanje. Naručitelj će iz postupka isključiti ponuditelja koji je prethodno sudjelovao u pripremi postupka samo ako utvrdi da se na drugi način ne može osigurati obvezno poštivanje načela jednakog tretmana. Prije isključenja, Naručitelj će omogućiti ponuditeljima da dokažu da njihovo sudjelovanje u pripremi postupka ne može narušiti tržišno natjecanje. Naručitelj će poduzete mjere dokumentirati u Zapisniku o pregledu i ocjeni ponuda. Predstavnici Naručitelja u ovom postupku nabave potpisnici su izjave o postojanju ili nepostojanju sukoba interesa. 
1.5. Vrsta postupka nabave 
Postupak jednostavne nabave temeljem članka 6. Pravilnika o jednostavnoj nabavi, poziv objavljen na službenoj stranici Naručitelja.
1.6. Procijenjena vrijednost nabave
6.000,00 eura bez poreza na dodanu vrijednost. 
1.7. Vrsta ugovora o nabavi
Po provedenom postupku jednostavne nabave sklopit će se ugovor o pružanju usluge.

2. PODATCI O PREDMETU NABAVE
2.1. Opis predmeta nabave
Predmet nabave je pružanje stručnih i savjetodavnih usluga provođenja postupaka usklađivanja postojećih akata, donošenja novih pravnih akata i popratnih odluka, izjava i ostalog, a sve u skladu s Uredbom (EU) 2016/679 o zaštiti osobnih podataka (Opća uredba o zaštiti podataka – GDPR) i Zakonom o provedbi Opće uredbe o zaštiti podataka, u skladu s troškovnikom (Prilog 2.) i tehničkim specifikacijama koji su dio ovog Poziva za dostavu ponude.
CPV: 79410000
2.2. Količina predmeta nabave      
Sukladno članku 4. stavak 1. Pravilnika o dokumentaciji o nabavi te ponudi u postupcima javne nabave, Naručitelj je u predmetnom postupku nabave, odredio točne količine predmeta nabave.
Količina predmeta nabave određena je u troškovniku koji se nalazi kao zasebni dokument odnosno prilog ovom Pozivu za dostavu ponude. 
2.3. Tehničke specifikacije
Predmet nabave obuhvaća pružanje stručnih i savjetodavnih usluga koje uključuju najmanje sljedeće aktivnosti:
· Analizu postojećeg stanja kroz pregled postojeće dokumentacije, internih akata i procesa obrade osobnih podataka radi utvrđivanja razine usklađenosti sa zahtjevima Opće uredbe o zaštiti podataka i Zakona o provedbi Opće uredbe o zaštiti podataka,
· Mapiranje obrada osobnih podataka, uključujući identifikaciju kategorija osobnih podataka, svrha obrade, voditelja i izvršitelja obrade te tokova osobnih podataka,
· Izradu ili ažuriranje evidencije aktivnosti obrade osobnih podataka (RoPA),
· Analizu zakonitosti obrada osobnih podataka i utvrđivanje odgovarajućih pravnih osnova obrade,
· Identifikaciju obrada koje zahtijevaju procjenu učinka na zaštitu podataka (DPIA) te izradu procjene učinka kada je ista potrebna; 
· Usklađivanje postojeće dokumentacije te izradu novih pravnih akata, odluka, izjava, obrazaca, evidencija i ostale dokumentacije potrebne za usklađenost sa zahtjevima GDPR-a,
· Izradu ili ažuriranje politike zaštite osobnih podataka, pravilnika o zaštiti osobnih podataka, procedura za ostvarivanje prava ispitanika te procedura za prijavu povrede osobnih podataka,
· Pregled postojećih ugovora s izvršiteljima obrade te izradu prijedloga ugovornih odredbi i dodataka ugovorima radi usklađenja sa zahtjevima GDPR-a,
· Prijedlog organizacijskih i tehničkih mjera zaštite osobnih podataka, uključujući upravljanje pristupima, klasifikaciju osobnih podataka te sigurnosne kontrole i zaštitne mjere,
· Pružanje stručne i savjetodavne podrške tijekom provedbe svih aktivnosti usklađenja.
2.4. Troškovnik
Troškovnik je nestandardizirane forme te je sastavni dio dokumentacije o nabavi. Ponuditelj je dužan ispuniti sve stavke troškovnika.
Ponuditelj je dužan ponuditi tj. upisati jedinične cijene i ukupne cijene (zaokružene na dvije decimale) za sve stavke u troškovniku.
Prilikom popunjavanja troškovnika ponuditelj izračunava ukupnu cijenu stavke kao umnožak količine stavke i jedinične cijene stavke. Jedinične cijene stavke i ukupna cijena stavke upisuju se u
eurima, bez poreza na dodanu vrijednost. Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.
Popust i svi troškovi moraju biti uračunati u ponuđenim i upisanim jediničnim cijenama u stavkama troškovnika.
Gospodarski subjekt ne smije mijenjati izvorni sadržaj troškovnika. 
2.5. Mjesto izvršenja ugovora     
Sjedište odabranog ponuditelja i sjedište Naručitelja.

2.6. Rok početka i završetka izvršenja ugovora     
Rok početka izvršenja ugovora je odmah nakon obostranog potpisa ugovora, a rok izvršenja ugovora je najkasnije 90 dana od obostranog potpisa ugovora. 
Završetkom pružanja usluge smatra se dan kada su ugovorne strane potpisale Zapisnik o urednom izvršenju svih usluge, kojim se utvrđuje da je usluga uredno izvršena, u skladu sa tehničkim specifikacijama, troškovnikom i svim uvjetima i zahtjevima odredbama ovog ugovora

3. ODREDBE O PONUDI
3.1. Sadržaj i način izrade
Ponuda mora sadržavati:
1. POPUNJENI, POTPISAN  PONUDBENI LIST
2. POPUNJENI TROŠKOVNIK
Ponude se izrađuje na hrvatskom jeziku i latiničnom pismu.
Pri izradi ponude ponuditelj se mora pridržavati zahtjeva i uvjeta iz Poziva za dostavu ponude.
Pri izradi ponude ponuditelj ne smije mijenjati i nadopunjavati tekst Poziva za dostavu ponude.
Varijante ponude nisu dopuštene.
Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.
Trošak pripreme i podnošenja ponude u cijelosti snosi ponuditelj.
Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno. 
3.2. Način određivanja cijene ponude
Cijena ponude piše se brojkama u apsolutnom iznosu i iskazuje se u eurima.
Cijena ponude izražava se za cjelokupni predmet nabave bez PDV-a i obuhvaća sve troškove potrebne za uredno izvršenje usluge. Svi troškovi i popusti moraju biti uračunati u ponuđenim i upisanim jediničnim cijenama u stavkama troškovnika te u cijeni ponude bez poreza na dodanu vrijednost.
Jedinične cijene iz troškovnika su nepromjenjive tijekom trajanja ugovora o jednostavnoj nabavi.
U Ponudbeni list ponuditelj upisuje cijenu ponude bez PDV-a, iznos PDV-a i ukupan iznos ponude sa PDV-om.
Ako cijena ponude bez poreza na dodanu vrijednost iskazana u troškovniku ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u troškovniku, a sve sukladno članku 21. Pravilnika o dokumentaciji o nabavi te ponudi u postupcima javne nabave.
Ukoliko odabrani ponuditelj/podugovaratelj nije u sustavu PDV-a, a tijekom izvršenja ugovora uđe u sustav PDV-a, ukupno ugovorena cijena ne može se zbog toga povećati, odnosno Naručitelj ne snosi financijski teret naknadnog ulaska odabranog ponuditelja/podugovaratelja u sustav PDV-a. 
3.3. Valuta ponude
Valuta ponude je EURO.
3.4. Kriterij za odabir ponude 
Najniža cijena.
Temeljem članka 294. stavka 1. ZJN 2016 Naručitelj uspoređuje cijene ponuda bez poreza na dodanu vrijednost. 
3.5. Jezik i pismo na kojem se izrađuje ponuda ili njezin dio
Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. 
Sva ostala dokumentacija koja se prilaže uz ponudu mora biti na hrvatskom jeziku. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj odnosno tzv. internacionalizme, tuđe riječi i prilagođenice. 
3.6. Rok valjanosti ponuda
Rok valjanosti ponude je 30 dana od isteka roka za dostavu ponuda. 
Ponuda obvezuje ponuditelja do isteka roka valjanosti ponude, a na zahtjev Naručitelja, ponuditelj može produžiti rok valjanosti svoje ponude.
3.7. Način dostave te datum, vrijeme i mjesto dostave i otvaranja ponuda
Ponuda se dostavlja putem elektroničke pošte na adresu: nabava@vatrogasci-osijek.hr, zaključno sa 04.08.2026. godine do 10:00 sati.
Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.
Ponuda dostavljena nakon isteka roka za dostavu ponuda ne upisuje se u Upisnik o zaprimanju ponuda, nego se evidentira kao zakašnjela ponuda te se bez odgode, neotvorena vraća pošiljatelju.
Neće se provoditi javno otvaranje ponuda.

4. OSTALE ODREDBE
4.1. Odredbe koje se odnose na zajednicu gospodarskih subjekta
Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.
Naručitelj ne zahtijeva da zajednica gospodarskih subjekata ima određeni pravni oblik u trenutku dostave ponude, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje ugovora.
Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica gospodarskih subjekata ne odredi drugačije. 
U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice.
Odgovornost ponuditelja iz zajednice gospodarskih subjekata je solidarna. 
Napomena: Popunjeni ponudbeni list za zajednicu gospodarskih subjekata potpisuju svi članovi zajednice gospodarskih subjekata, u suprotnom oni članovi zajednice koji potpisuju popunjeni ponudbeni list moraju imati ovlaštenje za potpis od ostalih članova zajednice.
4.2. Odredbe koje se odnose na podugovaratelje
Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.
Gospodarski subjekt koji namjerava dati dio ugovora o nabavi u podugovor obvezan je u ponudi: 
- navesti koji dio ugovora namjerava dati u podugovor (predmet ili količina, vrijednost ili postotni udio) 
- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa) 
Javni naručitelj će neposredno plaćati podugovaratelju za dio ugovora koji je isti izvršio.
Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.
Sudjelovanje podugovaratelja ne utječe na odgovornost ugovaratelja na izvršenje ugovora o nabavi.
Odabrani ponuditelj tijekom izvršenja ugovora može, uz prethodno odobrenje Naručitelja, promijeniti podugovaratelja za onaj dio ugovora koji je prethodno dao u podugovor ili preuzeti izvršenje dijela ugovora o nabavi koji je prethodno dao u podugovor.
Odabrani ponuditelj tijekom izvršenja ugovora može, uz prethodno odobrenje Naručitelja, uvesti jednog ili više podugovaratelja čiji ukupni dio ne smije prijeći 30% vrijednosti ugovora bez PDV-a. Uz zahtjev za promjenu ili uvođenje jednog ili više podugovaratelja odabrani ponuditelj Naručitelju mora dostaviti podatke i dokumente koji su se tražili za podugovaratelja u postupku nabave. Ukoliko se u toku izvršenja ugovora utvrdi da odabrani ponuditelj uvodi novog podugovaratelja neovisno o tome je li prethodno dao dio ugovora o nabavi u podugovor ili ne ili mijenja podugovaratelja bez odobrenja Naručitelja, Naručitelj ima pravo raskinuti ugovor.
4.3. Informacije i dodatna pojašnjenja dokumentacije
Za vrijeme roka za dostavu ponuda gospodarski subjekt može zahtijevati objašnjenja i izmjene vezane za dokumentaciju, a Naručitelj će odgovor staviti na raspolaganje na isti način na koji je dostavio i poziv za dostavu ponude. U slučaju značajnije izmjene dokumentacije o nabavi, Naručitelj će produžiti rok za dostavu ponuda najmanje za 2 dana od dana slanja ispravka dokumentacije o nabavi. 
4.4. Izmjena dokumentacije za nabavu
Ako Naručitelj za vrijeme roka za dostavu ponuda mijenja dokumentaciju o nabavi osigurat će dostupnost izmjena svim gospodarskim subjektima na isti način na koji je dostavio i poziv za dostavu ponude.
4.5. Pojašnjenje i upotpunjavanje ponude
Ako su informacije ili dokumentacija koje je trebao dostaviti ponuditelj nepotpuni ili pogrešni ili se takvima čine ili ako nedostaju određeni dokumenti, Naručitelj može u postupku pregleda i ocjene ponuda, poštujući načela jednakog tretmana i transparentnosti, zahtijevati od ponuditelja da dopune, razjasne, upotpune ili dostave nužne informacije ili dokumentaciju u primjerenom roku ne
kraćem od 3 (tri) dana.
Postupanje sukladno stavku 1. ove točke ne smije dovesti do pregovaranja u vezi s kriterijem za odabir ponude ili ponuđenim predmetom nabave.
Ponudbeni list i troškovnik ne smatraju se određenim dokumentima koji nedostaju u smislu ove točke dokumentacije te Naručitelj ne smije zatražiti ponuditelja da iste dostavi tijekom pregleda i ocjene ponuda. 
4.6. Računska ispravnost ponude
Naručitelj je obvezan provjeriti računsku ispravnost ponude.
Računske pogreške u troškovniku ili Ponudbenom listu ispravljaju se matematičkim operacijama.
Ukoliko Naručitelj prilikom pregleda ponuda utvrdi računsku pogrešku, Naručitelj će ispraviti računsku pogrešku i o tome odmah obavijestiti ponuditelja čija je ponuda ispravljena te će od ponuditelja zatražiti da najkasnije u roku 2 (dva) dana od dana primitka zahtjeva za prihat računske pogreške, potvrdi prihvaćanje ispravke računske pogreške. Ispravci se u ponudi jasno naznačuju.
Naručitelj je obvezan na osnovi rezultata i pregleda ocjena ponuda odbiti ponudu za koju ponuditelj nije prihvatio ispravak računske pogreške.
4.7. Razlozi za odbijanje ponude
Javni naručitelj obvezan je odbiti ponudu za koju, na temelju rezultata pregleda i ocjene ponuda utvrdi da je nepravilna, neprikladna ili neprihvatljiva te na temelju kriterija za odabir ponude odabire ponudu ponuditelja koji je podnio ekonomski najpovoljniju ponudu.
Javni naručitelj može odbiti ponudu čija je cijena iznad procijenjene vrijednosti nabave, kada je cijena ponude jedini kriterij za odabir ponude, osim ako Naručitelj ima ili će imati osigurana dodatna novčana sredstva.
Javni naručitelj u postupku jednostavne nabave obvezan je odbiti ponudu ponuditelja koji je podnio ekonomski najpovoljniju ponudu ako utvrdi da je cijena te ponude jednaka ili veća od pragova za provedbu postupka javne nabave.
Nepravilna ponuda je svaka ponuda koja nije sukladna dokumentaciji o nabavi, ili je primljena izvan roka za dostavu ponuda, ili postoje dokazi o tajnom sporazumu ili korupciji, ili nije rezultat tržišnog natjecanja, ili je naručitelj utvrdio da je izuzetno niska, ili ponuda ponuditelja koji nije prihvatio ispravak računske pogreške.
Neprihvatljiva ponuda je svaka ponuda čija cijena prelazi planirana, odnosno osigurana novčana sredstva naručitelja za nabavu ili ponuda ponuditelja koji ne ispunjava kriterije za kvalitativni odabir gospodarskog subjekta.
Neprikladna ponuda je svaka ponuda koja nije relevantna za ugovor o nabavi jer bez značajnih izmjena ne može zadovoljiti potrebe i zahtjeve naručitelja propisane dokumentacijom o nabavi.
4.8. Razlozi za poništenje postupka
Naručitelj će na osnovi rezultata pregleda i ocjene ponuda donijeti odluku o poništenju postupka:
- ako u roku za dostavu ponuda ne pristigne niti jedna ponuda,
- ako se nakon pregleda i  ocjene ponuda utvrdi da niti jedna ponuda ne udovoljava svim traženim uvjetima nabave,
- ako se izmijene ili postanu poznate okolnosti zbog kojih ne bi došlo do pokretanja postupka jednostavne nabave ili zbog kojih bi došlo do provođenja sadržajno znatno drugačijeg postupka nabave da su bile poznate prije pokretanja postupka,
- ako je cijena najpovoljnije ponude veća od procijenjene vrijednosti, osim ako Naručitelj ima ili će imati osigurana dodatna novčana sredstva, pod uvjetom da cijena ponude ne prelazi prag za provedbu postupka javne nabave.
4.9. Odluka o odabiru/poništenju
Naručitelj će odluku o odabiru ili poništenju donijeti najkasnije u roku 15 dana od dana isteka roka za dostavu ponuda, a dostavit će se na isti način kao i poziv za dostavu ponuda.
Istekom dana objave smatra se da je odluka dostavljena ponuditelju.
Na odluku o odabiru ili poništenju žalba nije dopuštena. 
4.10. Rok, način i uvjeti plaćanja      
Plaćanje unaprijed je isključeno.
Plaćanje će se izvršiti po uredno izvršenoj usluzi te potpisanim Zapisnikom o urednom izvršenju svih usluge, kojim se utvrđuje da je usluga uredno izvršena, u skladu s tehničkim specifikacijama, troškovnikom i svim uvjetima i zahtjevima iz dokumentacije o nabavi te odredbama ugovora.
Naručitelj će izvršiti plaćanje najkasnije u roku 30 dana od dana zaprimanja računa. 
Odabrani ponuditelj je obvezan izdati, a Naručitelj zaprimati i obrađivati te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
[bookmark: _Hlk109384902]U slučaju da je dio ugovora Ugovaratelj dao u podugovor i s obzirom da se ti radovi/robe/usluge neposredno plaćaju podugovaratelju, odabrani ponuditelj mora svojoj situaciji obvezno priložiti račune svojih podugovaratelja koje je prethodno potvrdio.
4.11. Izmjene ugovora
Naručitelj smije izmijeniti ugovor o nabavi tijekom njegova trajanja bez provođenja novog postupka nabave, na odgovarajući način u skladu s odredbama članaka 315.-320. ZJN 2016. 
4.12. Prijedlog ugovora
Prijedlog ugovora je sastavni dio dokumentacije o nabavi (Prilog 3.)
Nakon provedenog postupka stječu se uvjeti za sklapanje ugovora.
Dostavom ponude smatrati će se da je gospodarski subjekt upoznat sa svim odredbama iz prijedloga ugovora, da ih prihvaća u cijelosti i da će postupati u skladu s tim odredbama.
Ponuditelji nisu obvezni dostaviti prijedlog Ugovora u sklopu svoje ponude.
Ugovorne strane su dužne potpisati Ugovor najkasnije u roku od 15 (petnaest) dana od dana dostave odluke o odabiru. U slučaju da odabrani ponuditelj ne ispuni navedenu obvezu, Naručitelj će smatrati kako je ponuditelj odbio potpisati ugovor i da je odustao od svoje ponude te će poništiti postupak nabave.
Na odgovornost ugovornih strana za ispunjenje obveza iz ugovora primjenjuju se odgovarajuće odredbe Zakona o obveznim odnosima.

